جمهور باشقانی رجب طیب اردوغان ایله روسیا پرزیدنتی ولادیمیر پوتین آراسیندا تلفون دانیشیغی اولدو.
تلفون دانیشیغیندا باشدا حلب-ده یاشانان فاجعه اولماقلا سوریه‌ده‌کی سون وضعیت موذاکیره اولوندو. حلب-ده کی کؤو‌رک وضعیت سببیله تخلیه عملیاتیندا یاشانان آکساما‌لارین آرا‌دان قالدیریلماسینین لازیم اولدوغو وورغولاندی.
ایکی لیدئر، بؤلگه‌یه اینسانی یاردیم‌لارین چاتدیریلماسی و سیاسی حل اوچون اورتاق سعی‌لرین آرتیریلماسینین اوجیبلیگینی قئید ائتدیلر.
اردوغان و پوتین، سوریه بحرانی‌نین حلینه زمین حاضرلاما مقصدیله مخالیف‌لر ایله رئژیمین نماینده‌لرینی قازاخیستاندا گؤروشدورمگه دوشونجه‌سینی تکرار اله آلا‌راق، بو چرچیوه‌ده قازاخیستان پرزیدنتی نورسلطان نظریایف ایله گوروشمه لره توخوندولار.
پوتین، تلفون دانیشیغیندا شنبه گونو کایسری-ده حیاتا کئچیریلن ترور هوجومونو دا قینایا‌راق، تورک خالقینا باش ساغلیغی وئردی.
